cyanic-selkie/wikianc huggingface dataset:
Dermatoqlifika
Xəstəliklər insanın müxtəlif barmaq izlərinin yaranmasına səbəb olur. Bu fakt minlərlə tədqiqatçı tərəfindən təsdiq edilmişdir. Körpələr və uşaqların üzərində aparılan araşdırma zamanı onların davranışları və dermatoqlifik nümunələri arasında korrelyasiyanın olduğu da müşahidə olunmuşdur[6].
NGC 7407
NGC 7407, Yeni Baş Kataloqda qeydə alınmış qalaktikadır. Göy üzündə Peqas bürcü istiqamətində yerləşir. Sc tipli. tərəfindən ildə  ölçülü  vasitəsilə kəşf edilmişdir.
Kuçinq
Kuçinq — Malayziyanın şərqində, Kalimantan adasının şimal-qərbində şəhər. Saravak ştatının inzibati mərkəzidir. Kuçinq çayının Cənubi Çin dənizinə töküldüyü yerdə limandır. Ticarət mərkəzidir. Kauçuk, istiot, kopra emal olunur. Gəmi tərsanəsi, doklar var.
Kinyaz Orucov
Kinyaz Zirəddin oğlu Orucov (10 may 2000; Gəncə, Azərbaycan — 7 oktyabr 2020; Füzuli rayonu, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Kinyaz Orucov 2000-ci il mayın 10-da Gəncə şəhərində anadan olub. Subay idi.
Hərbi xidməti
Azərbaycan Ordusunun əsgəri olan Kinyaz Orucov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Füzulinin azadlığı uğrunda gedən döyüşlərdə savaşıb. Kinyaz Orucov oktyabrın 7-də Füzuli döyüşləri zamanı şəhid olub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Kinyaz Orucov ölümündən sonra "Vətən uğrunda" medalı ilə təltif edildi.
Mərakeş–Suriya münasibətləri
Mərakeş—Suriya münasibətləri — Mərakeş və Suriya arasında iki tərəfli diplomatik münasibətlər.
Tarix
Ölkələr ortaq bir tarixə sahibdirlər: Roma İmperiyası tərəfindən müstəmləkə edilmiş və daha sonra ərəb istilalarına məruz qalmış, nəticədə Mərakeş və Suriya müsəlman dövlətləri olmuşlar. Bununla birlikdə Mərakeş müstəqil bir Ərəb-Bərbər krallığına çevrilir, Suriya isə Osmanlı İmperatorluğunun bir hissəsi olur. Ancaq sonra hər iki ölkə Fransa tərəfindən işğal edilir.
Suriya 1946-cı ildə, Mərakeş isə 1956-cı ildə Fransadan müstəqilliklərini qazanır və bundan sonra ölkələr diplomatik münasibətlər qurur. Lakin sonradan, əhali arasında pan-ərəbçilik və İsrail əleyhinə düşüncə dalğası böyüdükcə, Suriya ölkədəki siyasi narahatlıqla qarşılaşır. 1963-cü ildə Qərb Dünyası ölkələrinin Mərakeş tərəfini tutduqları və Birləşmiş Ərəb Respublikasının Əlcəzairi dəstəklədiyi Əlcəzair-Mərakeş sərhəd qarşıdurması yaşanır. O vaxtdan bəri Suriyanın ölkənin Qərblə, xüsusən də ABŞ və İsrail ilə sıx əlaqələri səbəbi ilə Mərakeşə inamsızlıq göstərir. Bu səbəbdən ölkələr rasında məhdud iş birliyi müşahidə olunur. 1965-ci ildə Mərakeş Kralı II Həsən, Mossad və Şabak agentlərini gizli şəkildə Altı günlük müharibədəki döyüşlərdə və Suriyanın məğlub edilməsində mühüm rol oynayan Ərəb Birliyi liderlərinin Kasablanka toplantısına dəvət edir və bu da Mərakeş ilə münasibətləri daha da gərginləşdirir. 1966-cı ildə Suriyada bir çevriliş baş verir. Mərakeş iğtişaşları yatırmağı və hakim sülaləni hakimiyyətdə saxlamağı bacarır. Suriyadakı hakimiyyət dəyişikliyi, Mərakeş ilə münasibətlərdə gərginliyin yaranmasının bir səbəbi olur. 1973-cü ildə Mərakeş Yom Kippur müharibəsi zamanı ərəb müttəfiqlərinə yardım üçün qoşun göndərəndə münasibətlər bir qədər yaxşılaşır, lakin istiləşmə uzun sürmür. Mərakeşin 1973-cü ildə Yom Kippur müharibəsi dövründə verdiyi töhfələrə baxmayaraq, Suriya Qərbi Saxara müharibəsi zamanı Polisario üsyançılarına dəstək verməyə davam edir və bu Rabatı daha da qəzəbləndirir. 2013-cü ildə Suriya Prezidenti Bəşər Əsəd, Suriyanın Mərakeş Krallığı Silahlı Qüvvələrinə qarşı vuruşan Polisario üsyançılarına yardımını qəbul edir. Bundan əvvəl Suriya Prezidenti Hafiz Əsəd, II Həsənin İsrailin Baş naziri Şimon Pereslə gizli bir görüş keçirməsindən sonra Mərakeşlə münasibətləri pozmaq barədə qərar qəbul edir.
2011-ci ildə Suriyada vətəndaş müharibəsi başlayır, bu da münasibətləri bir daha gərginləşdirir. Mərakeş Bəşər Əsəd əleyhinə Suriya müxalifətini dəstəkləyir. 2012 və 2013-cü illərdə də Əsəd əleyhinə qüvvələrin toplantılarını təşkil edir. Mərakeş münaqişədən uzaqlaşmağa çalışsa da, Suriya səlahiyyətliləri ölkəni Azad Suriya Ordusunu maliyyələşdirməkdə və onlara kömək etməkdə günahlandırır. 2012-ci ildə Mərakeş Bəşər Əsədin hakimiyyətinə etiraz olaraq Suriya səfirini persona non qrata elan edir.
Mərakeş suriyalı qaçqınları dəstəkləsə də, eyni zamanda Əlcəzair-Mərakeş sərhədləri arasında tutulan suriyalılar ölkə səlahiyyətlilərini narahat edir. 2019-cu ildə Bəşər Əsədin münaqişənin istiqamətini öz tərəfinə çevirə bilməsi səbəbindən Mərakeş Suriyanın Ərəb Dövlətləri Birliyinə qaytarılmasına razı olduğunu bildirir. Lakin tarixi inamsızlıq nəticəsində ölkələr arasındakı gərginlik hələdə qalır.
Katerina Zeno
Katerina Zeno ;  — Venesiya səyyahı və diplomatı.
Həyatı
Katerina Zeno 1472-ci ildə Venesiya Respublikasının diplomatı kimi Ağqoyunlu hökmdarı Uzun Həsənin sarayına göndərilib. Katerino Zenonun Azərbaycan sarayı ilə qohumluq əlaqəsi də vardı. O, Uzun Həsənin arvadı Dəspinə xatunun bacısı qızı Violantayla evlənmişdi. . Katerino Zeno 1471–1473-cü illərdə Venesiya Respublikasının Ağqoyunlu dövlətində səfiri olmuşdur. Venesiya senatı 1471-ci ildə "qohumluq faktını" nəzərə alaraq, onu Ağqoyunlu sarayına səfir təyin etmişdi. Bu şəxs Ağqoyunluların Otluqbeli döyüşündəki (11.08.1473) məğlubiyyətindən sonra Uzun Həsənin elçisi kimi danışıqlar aparmaq üçün Avropaya göndərilmişdi və daha sonra (1474-cü ildə) Venesiyaya qayıtmışdı. O, vətənində "Səyahətnamə"sini (xatiratını) yazmışdı. Əsərin əlyazması itmiş, lakin sonralar onun Azərbaycandan Venesiya senatına göndərdiyi məktubları və şəxsi qeydləri əsasında bərpa olunmuşdur.
Katerina Zeno, həmçinin Ərəbistana da səyahət etmişdir. Venesiyaya qayıtdıqdan sonra səyahəti barədə xatirələr kitabı yazır. Daha sonra yenidən şərqə səyahət edən Zeno XV əsrin sonunda orada vəfat edir.
Belarus diasporu
thumb|[[Minskdə Dünya Belaruslularının 5-ci Konqresi, 2009]] Belarus diasporu  — Belarus Respublikası ndan kənarda yaşayan belarus mənşəli insanların birliyidir. 16 may 2007-ci il tarixinə 3,5 milyondan çox belarus xaricdə yaşayırdı və onların sıx məskunlaşdığı ərazilərdə 200-ə yaxın ictimai birlik fəaliyyət göstərirdi.
BMT-nin məlumatına görə, 2018-ci ildə Belarusdan kənarda 1 milyon 484 min 875 belarus yaşayırdı. Xaricdəki belaruslar 207 təşkilatda birləşib. Onlar Belarus mədəniyyətinin, tarixinin, dilinin qorunub saxlanılması və təbliği istiqamətində fəaliyyət göstərir, biznes layihələrinin həyata keçirilməsində iştirak edirlər. Belarus diasporu ən çox qonşu dövlətlərdə və XIX-XX əsrlərin tarixən müəyyən edilmiş miqrasiya axınları ilə əlaqəli olan ölkələrdə, məsələn, Rusiya, Ukrayna, İsrail, Latviya, Polşa, Litva, Kanada, Estoniya, Moldova kimi ölkələrdə təmsil olunur. Xaricdəki belaruslar Avstraliya, Avstriya, Argentina, Böyük Britaniya, Almaniya, İspaniya, İtaliya, Qazaxıstan, Kuba, ABŞ, Özbəkistan, Fransa, Çexiya, İsveçrə kimi ölkələrdə də yaşayırlar.
Müxtəlif araşdırmalara görə, Belarus diasporunu təşkil edənlərin sayı 2,5-3,5 milyon arasındadır. Bu rəqəmə XIX əsrin sonu və XX əsrin əvvəllərində Belarus ərazisindən mühacirət edənlərin nəsilləri, həmçinin İkinci Dünya Müharibəsindən emiqrantlar, eləcə də 1990-cı illərdə başlayan dalğadan olan mühacirlər daxildir. Belarus diasporunun başqa bir qrupu SSRİ-nin tərkibində miqrasiya etmiş və onun dağılmasından sonra digər postsovet ölkələrinin sakinlərinə çevrilmiş insanlardır. Ayrı bir qrup Belarusiya Respublikasının Polşa, Litva və Rusiya ilə sərhədlərində yaşayan Belarus diasporu ilə əlaqəli yerli belarus azlıqları tərəfindən formalaşır.
Rəsmi siyahıyaalmalara görə, özünü belarus kimi tanıdanların sayında azalma tendensiyası var. Ən böyük və ən mütəşəkkil Belarus diasporları Rusiya, Ukrayna, Polşa, ABŞ, Kanada, Böyük Britaniya, Litva, Latviya və Estoniyada mövcuddur.
Zorakı cinayət
Zorakı cinayət və ya zorakılıq cinayətləri — cinayətkarın cinayətin qurbanına qarşı güc tətbiq etməsi və ya güc tətbiq etməklə hədələməsi ilə müşayiət olunan cinayət. Bu qrupa həm zorakılığın cinayəti başa çatdırmaq üçün bir vasitə kimi istifadə olunduğu, həm də zorakılığın cinayətin obyektiv cəhətini təşkil etdiyi cinayətlər, məsələn, qəsdən adamöldürmə və ya zorlama kimi cinayətlər daxildir. Zorakı cinayətlər silahla və ya silahsız törədilə bilər. Zorakı cinayətlərə, əsasən, hava gəmisini qaçırma, bank soyğunçuluğu, soyğunçuluq, ev oğurluğu, terrorizm, avtomobil oğurluğu, zorlama, adam oğurluğu, işgəncə, qəsdən adamöldürmə, banditizm, narkokartel və başqaları daxildir.
Belarus diasporu
Minskdəki "Batskauşçina" Dünya Belarusluları Assosiasiyası dünyanın hər yerindən belarus əsilli insanları birləşdirən beynəlxalq təşkilatdır. 1919-cu ildən mühacirətdə olan Belarus Xalq Respublikasının hökuməti xaricdə, xüsusən Şimali Amerika və Qərbi Avropada bir çox belaruslar üçün konsolidasiya mərkəzi rolunu oynayır.
Zorakı cinayət
Ölkələr üzrə zorakı cinayətlər
Dövlətlər arasında zorakı cinayətlərin statistikasının müqayisəsi adətən problemli olur, çünki dövlətlər cinayətlərin fərqli təsnifatını aparırlar. Müqayisənin etibarlı olması üçün müxtəlif yurisdiksiyalardakı oxşar hüquq pozuntularının müqayisəsi aparılmalıdır. Lakin çox zaman bu, mümkün olmur. Yurisdiksiyadan asılı olaraq zorakı cinayətlərə aşağıdakılar aid ola bilər: adamöldürmə, qəsdən adamöldürmə, zorlama, adam oğurlama. Dövlətlər həmçinin cinayətlərin qeydə alınmasında da fərqli sistemlərdən istifadə edirlər. Avstraliyada cinayət qurbanları ilə bağlı ilk milli sorğu 2008-09-cu illərdə keçirilmişdir.
İsa Məhərrəmov (əsgər)
İsa Məhərrəm oğlu Məhərrəmov (15 fevral 1995, Bakı, Azərbaycan — 19 oktyabr 2020, Füzuli, Azərbaycan) — Azərbaycan Silahlı Qüvvələri'nin əsgəri, Vətən müharibəsi şəhidi.
Həyatı
İsa Məhərrəmov 15 fevral 1995-ci idlə Bakıda anadan olub. Bakı Kooperasiya və Biznes Kollecində təhsil alıb. 2017-2019-cu illərdə hərbi xidmətdə olub.
Hərbi xidmətləri
Azərbaycanın ərazi bütövlüyünün təmin edilməsi uğrunda qoyulmuş tapşırıqların icrası zamanı verilmiş tapşırıqları şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən İsa Məhərrəmov ölümündən sonra "Vətən uğrunda" medalı ilə təltif edildi.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən İsa Məhərrəmov ölümündən sonra "Füzulinin azad olunmasına görə" medalı ilə təltif edildi.
Daş paradoksu
Daş paradoksu — Bu paradoksa görə Allah qaldıra bilməyəcəyi qədər ağır bir daş yaradarsa onu qaldıra bilməz, bu da onun hər şeyi edə bilmədiyini göstərər. Allah belə bir daş yarada bilməzsə bu da onun hər şeyi yarada bilmədiyini göstərər.
Yəhya Əfəndi
Beşiktaşlı Yəhya Əfəndi (d. 1495 - ö. 1571) — Osmanlı müdərris i, şair i və din xadimi. Riyaziyyat, həndəsə, fəlsəfə, astronomiya və tibb elmindən anlayan Yəhya Əfəndinin bir digər qabiliyyəti isə zərgərlik olmuşdur.
Həyatı
Yəhya Əfəndi 1495-ci ildə Trabzon da dünyaya gəlmişdir. Atası Şami Ömər Əfəndi, anası isə Afifə Xatundur. Bəzi mənbələrdə atasının Amasiya lı olduğu qeyd olunur. Ömər Əfəndinin Trabzon qazı sı olduğu illərdə II Bəyazid in oğlu Şahzadə Səlim burada sancaqbəyi idi. Bu illərdə şahzadə ilə münasibətləri olduqca yaxşı olmuş, Yəhya Əfəndi dünyaya gəldikdən bir neçə gün sonra Şahzadə Səlim in oğlu Şahzadə Süleyman da dünyaya gəlmişdir. Bu hadisə ilə bu iki ailə daha da yaxınlaşdı. Şahzadə Süleymanın anasının südü kəsilmiş, Yəhya Əfəndinin anası Afifə Xatun da bu iki uşağa süd vermişdir. Beləliklə, Yəhya Əfəndi ilə Şahzadə Süleyman süd qardaşı oldu. Ömər Əfəndinin Trabzon dan sonra harda çalışdığı məlum olmasa da, ömrünün son illərini Dəməşq də keçirdiyi və burada vəfat etdiyi məlumdur. Yəhya Əfəndi uşaqlıq və gənclik illərini Trabzon da keçirmişdir. Bu əsnada Trabzon da mədrəsə təhsilini tamamlayan Yəhya Əfəndi Yavuz Sultan Səlim in taxt a çıxışı ilə İstanbul a köç etdi. Burada təhsilini Zənbilli Əli Əfəndi nin yanında tamamladı. Müəlliminin vəfatının ardından Canbaz Mustafa Mədrəsəsində müdərris olaraq çalışmağa başlamışdır. Ardından Hacıhəsənzadə, Əfzələddin, Çoban Mustafa Paşa, Üsküdar dakı Mihrimah Sultan mədrəsə lərində və 1553-cü ildə Qazızadə Əhməd Şəmsəddin Əfəndinin yerinə Sahn-ı Səman mədrəsəsi ndə müdərris lik etdi. Vəzifəyə təyin olduqdan 2 ay sonra Şahzadə Mustafa edam edildi və anası Mahidövran Sultan saray dan sürgün edildi. Bu məsələyə münasibətini bildirən və Mahidövran Sultanın yenidən saray a alınmasını məsləhət verən Yəhya Əfəndi Sultan Süleyman a məktub yazmış, ancaq buna görə padşah la münasibətləri korlanmışdır. Ardından 50 axca ilə təqaüdə çıxarıldı. Ancaq daha sonra münasibətləri düzələn Yəhya Əfəndi və Sultan Süleyman bir-birlərinə hədiyyələr göndərirdilər.
Vəzifəsindən alındıqdan sonra öz imkanları ilə Beşiktaş səmtində geniş bir ərazi satın alıb, burada öz adını daşıyan dərgah inşa etdirdi və həyatının geridə qalan hissəsini burada keçirdi. Həsən Çələbinin qeydlərinə görə, Yoros səmti ndə bir məscid, mədrəsə və hamam inşa etdirmişdir. 4 may 1571 tarixində Qurban bayramı gecəsi vəfat edən Yəhya Əfəndinin cənazə namazı bayram namazı nın ardından şeyxülislam Əbu Suud Əfəndi tərəfindən Süleymaniyyə məscidi ndə qılındı və dərgahında dəfn olunmuşdur. Cənazəyə dövlət xadimləri, üləma və xalqdan böyük kütlələr qatılmış, II Səlim in əmriylə məzarın yerləşdiyi yerə türbə inşa edildi.
Yəhya Əfəndinin ailəsi haqqında məlumatlar məhduddur. Tarixi mənbələrə görə, Yəhya Əfəndi İstanbul a gələndə I Səlim in qız nəvəsi Şərifə Xatunla evlənmişdi. İbrahim və Əli adlı oğlanları şeyx ləqəbi daşısalar da, atalarının yolunu davam etdirmədilər. Yəhya Əfəndinin həyatında Osmanlı sülaləsi nin rolu böyük olmuşdur. Vaxtilə Sultan Süleymanın istəyilə İstanbul a gəlmiş, dostluqları burada da davam etmişdir. Belə ki, Sultan Süleymanın İstanbul da inşa etdirdiyi ilk məscid Yəhya Əfəndinin anası Afifə Xatunun adını daşıyır. Bəzən dövlət məsələlərində Sultan Süleyman məsləhətlər verən məktublar yazmış, xüsusilə də Səfəvilər və qızılbaşlar üzərinə sultanı təhrik etmişdir. II Səlim də Yəhya Əfəndiyə böyük hörmət etmiş, onu ziyarət etmiş və hədiyyələr göndərmişdir.
Statistik məqsədlər üçün ərazi vahidlərinin nomenklaturası
Statistik məqsədlər üçün ərazi vahidlərinin nomenklaturası  — statistika məqsədləri üçün ölkələrin ərazi bölgüsü standartı. Standart Avropa İttifaqı tərəfindən hazırlanmış və yalnız AB ölkələrini əhatə etmişdir.
NUTS kodları ölkə standartlarını müəyyən edən iki hərf ilə başlayır ISO 3166-1 «alpha-2» (istisna olmaqla, İngiltərəni qeyd etmək üçün "GB" istifadə olunur, "Great Britain"). NUTS kodunun növbəti hərifi ISO 3166-2 uyğun olaraq inzibati müəssisələrin kodlarına cavab verir. İkinci və üçüncü səviyyədə ərazi bölgüsü hər bir simvolu ilə göstərilmişdir - 1-dən 9-a qədər ədədlər istifadə olunur, lakin bu səviyyədə daha çox ərazi vahidləri varsa, latın əlifbasının baş harfləri də istifadə olunur.
Çaykovski binası
Arxitektura
Bina qırmızı kərpiçdəndir və mandsara sahibdir. Binada modern və neoqotika stilinin elementləri vardır.
1. deild
1. deild liqası Farer adalarının 2-ci divizionudur. Liqa 1943-cü ildə yaranıb.
Xəzər qoruğu
"Xəzər dövlət təbiət qoruğu" (Hazar döwlet tebigy goraghanasy;; əvvəlki adları-"Ümumittifaq Qasan-Kuli ornitoloji qoruğu" (1932-1968), "Ümumittifaq Krasnovodski ornitoloji qoruğu" ) (1968-1994) — Türkmənistan ərazisində, ölkənin qərbində, Xəzər dənizinin cənub -şərq sahilində yerləşir. Qoruğun mərkəzi iqamətgahı Türkmənbaşı (1993 -cü ilə qədər - Krasnovodsk şəhəri) şəhərindədir.
Türkmənistan SSR Xalq Komissarları Sovetinin 3 oktyabr 1932-ci il tarixli 252 saylı fərmanı ilə Xəzərin cənub-şərqində su quşlarının və suya yaxın quşların ən böyük qışlama yerlərinin qorunmasını və öyrənilməsini təşkil etmək üçün yaradılmışdır.
Qoruğun müasir sahəsi 267.961 hektardır, bunun yarısından çoxunu sahil bataqlıqlarının əhəmiyyətli sahələri və Xəzərin dəniz sahəsi tutur. Qoruq üç hissədən ibarətdir: bir sıra körfəzlər və ətrafında bir kilometr tampon zonası Xəzər (191.261 ha), Esenquli (69.700 ha), bitişik su sahəsi olan, qumluqlardan ibarət Oğurca (Ogurjaly adasy) adasındakı qoruq (7.000 hektar).
Türkmənistan Ətraf Mühitin Mühafizəsi və Torpaq Resursları Dövlət Komitəsinə tabedir.
Yaradılması tarixi
1923-cü ildə Sovet zooloqu Mixail Konstantinoviç Laptevin başçılığı ilə su quşlarının və suya yaxın quşların qışlama yerlərini öyrənmək və qorumaq məqsədi ilə Xəzər dənizinin cənub-şərq sahillərinə elmi ekspedisiya keçirildi.
1932 -ci ildə qışlayan quşların qorunmasının pisləşdiyini aşkar edən ekspedisiya bu ərazidə təkrar araşdırma apardı. Bundan sonra Türkmənistan SSR-in Hasan-Quli qəsəbəsi ərazisində ornitoloji qoruğun təşkili üçün elmi əsaslandırma hazırlandı. Ondan əvvəl artıq Xəzər sahilində iki ornitoloji qoruq vardı: Həştərxan və Qızılağaç. Ümumrusiya Təbiəti Mühafizə Cəmiyyəti, su quşları üçün ən böyük qışlama sahələrini qorumaq üçün Xəzər dənizinin cənub-şərq sahilində bir qoruq yaradılmasının zəruriliyi ilə əlaqədar Türkmənistan SSR Mərkəzi İcraiyyə Komitəsinə müraciət etdi.
Nəticədə Türkmənistan SSR Xalq Komissarları Sovetinin 3 oktyabr 1932-ci il tarixli 252 saylı Fərmanı ilə Həsən-Quli Ornitoloji Qoruğu yaradıldı. Tezliklə "Ümumittifaq Həsən-Quli Ornitoloji Qoruğu" adlandırıldı (SSRİ Xalq Komissarları Sovetinin 13 noyabr 1933-cü il tarixli 2472 saylı qərarı).
Qoruğun ümumi sahəsi əvvəlcə 97 min hektardı ki, bunun da 78 min hektarı Xəzər dənizinin şərq sahilinin su sahəsidir. Buraya Ətrak çayının Həsənquli körfəzi ilə düzənliyi də daxil idi. Qorunan torpaq zolağı təxminən 5 km idi.
1968-ci ildə ehtiyat bazası Krasnovodsk (indiki Xəzər) hissəsinin əlavə edilməsi ilə Krasnovodsk şəhərinə köçürüldü və bundan sonra qoruq "Ümumittifaq Krasnovodsk Ornitoloji Qoruğu" kimi tanındı (Türkmənistan SSR Nazirlər Sovetinin 10 iyul 1968 -ci il tarixli 288 saylı qərarı).
1990 -cı ildə eyni adada yerləşən Oğurça qoruğu qoruğa əlavə edildi.
1974-cü ildən Sovet İttifaqının dağılmasına qədər, Ramsar konvensiyasına əsasən, Krasnovodsk qoruğunun əsas hissəsi su quşları və suya yaxın quşlar üçün yaşayış yeri olaraq beynəlxalq əhəmiyyətli mühafizə olunan bataqlıqların sayına daxil edilmişdir. Hal -hazırda Türkmənistan Ramsar konvensiyasını ratifikasiya etmədiyi üçün bu beynəlxalq təbiət qoruğu statusu əslində itirilmişdir. 1968 -ci ildən (Krasnovodsk bölgəsi yaradıldıqdan sonra) qoruğun ərazisi dəyişməmişdir.
1994-cü ildə Ümumittifaq Krasnovodsk Ornitoloji Qoruğunun adı Xəzər Dövlət Təbiət Qoruğu olaraq dəyişdirilmişdir.
Ben 10 (cizgi serialı, 2005) personajları siyahısı
thumb|right|Ben 10 (2005) cizgi serialının personajları
Ben 10 cizgi serialının əsas qəhrəmanları ilə yanaşı bir sıra köməkçi personajlar, o cümlədən Benin yadplanetliləri də əsas rol oynayır. Kevin Levin, Doktor Animo, Vilqaks kimi bədniyabət personajlar kainatı məhv edərkən, Ben yadplanetliləri ilə onlara qalib gəlir.
İnma Kuesta
Inma Kuesta (Inma Cuesta; d. 25 iyun 1980, Valensiya) — İspaniya aktrisası.
İosafat Barbaro
İosafat Barbaro (1413–1494) — Venesiya taciri, səyyahı və diplomatı.
Tana səyahəti
1436-cı ildə Venesiyanı tərk edərək Azov dənizi sahilindəki Genuya koloniyası olan Tana şəhərinə ticarət məqsədilə gəlir və 1452-ci ilədək burada qalır. 1437-ci ildə Alanların son hökmdarının qəbrini kəşfə çıxan və bu kurqandan xəzinə əldə etmə cəhdləri uğursuz oldu. Daha sonra bu kurqan rus arxeoloq Aleksandr Miller tərəfindən tapıldı və əslində mətbəx olduğu üzə çıxdı. Tanada olduğu müddətdə Barbaro tatar dilini və şərq adətlərini öyrənir. 1438-ci ildə Böyük Orda xanı Kiçik Məhəmməd xanın hücumu ərəfəsində ona diplomat olaraq göndərildi. Barbaro, Starıy Krım, Sudak, Balaklava, Feodosiya, Kazan və Nijni Novqorod şəhərlərini də bu ərəfədə ziyarət etdi.
Sonrakı fəaliyyəti
1446-cı ildə o Venesiyaya çağrıldı və Qırxlar Məclisinə seçildi. Venesiyaya qayıtdıqdan sonra, 1448-ci ildə Modon və Koroni koloniyalarını idarə etdi və sonrakı il istefa verdi. 1452-ci ildə bir daha Venesiyaya qayıtdı. 1460-cı ildə Tana məclisinə seçilsə də bundan imtina etdi. 1463-cü ildə Albaniyanın proveditoru təyin olundu. Skanderbeqlə birlikdə Osmanlıya qarşı döyüşdü. Skanderbeqin ölümündən sonra Venesiyaya qayıtdı. 1472-ci ildə seçkilərdə iştirak etdi.
Ağqoyunluya səyahət
Osmanlı-Venesiya müharibəsinin başlayanda Venesiya Ağqoyunlu dövlətində Lazzaro Kverinini səfir olaraq göndərsə də kömək ala bilməmişdi. 1471-ci ildə Ağqoyunlu səfiri Murad, Kverini ilə birlikdə Venesiyaya getmiş, yeni səfarət planları üçün danışıqlara qoşulmuşdu. Bu dəfə Ağqoyunluya səfir olaraq Katerino Zeno seçilmişdi. Bunda Katerino Zenonun həyat yoldaşının Uzun Həsənin həyat yoldaşının bacısı qızı olması da önəmli faktor olmuşdu. Bu səfarətə Barbaro da qoşulmuşdu. İosafat Barbaro türkcə və azca farsca bildiyi üçün önəmli hesab olunurdu. Səfarətlə birlikdə Ağqoyunlu ordusu üçün çoxlu miqdarda odlu silah və barıt da göndərildi. Barbaro Kiprə çatanda Uzun Həsənin Ərzurum yaxınlığında osmanlılara məğlub olduğu xəbərini alır.
1453-cü ildə Ambrozio Kontarini də səfarətə qoşuldu. Səfarət bundan sonra Qahirə-Adana-Urfa marşrutu üzrə hərəkət etdi. 1474-cü ilin fevralında Kiprdən çıxan səfarət özünü müsəlman zəvvarlar qılığına salmışdı. Daha sonra Təbrizə getmək üçün dağlıq ərazidən keçərkən səfarət kürdlərin hücumuna məruz qalır. Barbaro yaralı olaraq xilas ola bilsə də Ağqoyunlu səfiri və Barbaronun katibi öldürülmüşdü. Səfarət 14 aprel 1474-cü ildə Təbrizə çatdı.
O, hətta Uzun Həsəni Gürcüstan səfərində müşayiət edir, lakin şahı Osmanlıya qarşı müharibəyə razı sala bilmir. Uğurlu Məhəmmədin üsyanına şahidlik etmişdir. O, Təbriz, Sultaniyyə, Kaşan, Qum, Yəzd, Şiraz, Bağdad və Persepolisdə olmuşdur. Pasarqadı ziyarət edən ilk avropalıdır. 1474-cü ildə Uzun Həsən Kontarinini Venesiyaya göndərdi lakin İosafatı saxladı.
Venesiyaya qayıdış
1478-ci ildə Uzun Həsənin ölümündən sonra Venesiyaya qayıtdı. Ona bir erməni bələdçinin kömək etdiyini yazır. 1479-cu ildə Venesiyaya çatdı və təcrübəsi barədə hökumətə məruzə verdi. 1482-1485-ci illərdə Roviqo və Polesine proveditoru idi. 1494-cü ildə vəfat etmiş, San Fransisko della Vinya kilsəsində basdırılmışdır.
Əsərləri
1487-ci ildə öz xatiratını yazmışdır. Bu xatirat 1543-1545-ci illərdə Aldus Manitiusun oğulları tərəfindən "Venesiyadan Tana və İrana edilən səfərlər" adı ilə çap olunmuşdur. İosafat Barbaro bir qayda olaraq Kontarinidən daha çox məlumat vermiş, daha araşdırmaçı olmuşdur. Onun Qıpçaq xanlığı, İran və Gürcüstan haqqında yazdıqları əvəzsiz hesab olunur.
Kuşanlar
Kuşanlar — Kuşan padşahlığının əsas əhalisi. E.ə. I əsrdən Orta Asiyada yaşamışdılar. I–III əsrlərdə qüdrətli dövlət yaratmışdılar. Kuşanların mənşəyi dəqiq məlum deyil. Onlar Orta Asiyada yaşamış irandilli toxarlarla eyniləşdirilir. Kuşanların türkdilli olmaları da ehtimal edilir.
Hilal İmanzadə
Hilal Sabir oğlu İmanzadə (23 dekabr 1995; Beyləqan rayonu, Azərbaycan — 1 oktyabr 2020; Füzuli rayonu, Azərbaycan) — Azərbaycanın Daxili İşlər Nazirliyinin Daxili Qoşunlarının çavuşu, Vətən müharibəsi şəhidi.
Həyatı
Hilal İmanzadə 1995-ci il dekabrın 23-də Beyləqan rayonunun Mil qəsəbəsində anadan olub. Subay idi.
Hərbi xidməti
Hilal İmanzadə 2013-2015-ci illərdə Azərbaycan Silahlı Qüvvələrinin Sərhəd Qoşunlarının "N" saylı hərbi hissəsində müddəli həqiqi hərbi xidmətdə olub. 2016-cı ildən isə DİN Daxili Qoşunların müddətdən artıq həqiqi hərbi xidmət qulluqçusu olub.
Azərbaycanın Daxili İşlər Nazirliyinin Daxili Qoşunlarının çavuşu olan Hilal İmanzadə 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Cəbrayılın və Füzulinin azadlığı uğrunda gedən döyüşlərdə savaşıb. Hilal İmanzadə oktyabrın 1-də Füzuli döyüşləri zamanı şəhid olub. Beyləqan rayonunda dəfn olunub.
Azərbaycanın Cəbrayıl rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.12.2020-ci il tarixli Sərəncamına əsasən Hilal İmanzadə ölümündən sonra "Cəbrayılın azad olunmasına görə" medalı ilə təltif edildi.
Ayrenatirutyun günü
Ayrenatirutyun günü — Birinci Dünya müharibəsindən sonra Sevr müqaviləsi ilə Osmanlının şərqindəki "Qərbi Ermənistan" adlanan ərazinin Ermənistana verilməsi ilə əlaqədar təklif olunan bayram. 7 oktyabr 2009-cu ildə Ermənistan Respublikasının Milli Məclisinin iclasında Daşnaksütyun Partiyasının bir sıra deputatları və "İrs" Partiyasının rəhbəri Styopa Səfəryan tərəfindən təklif edilən qanun layihəsinə əsasən, 22 noyabr tarixi "Ayrenatirutyun günü" elan edilməli idi. Qanun layihəsinin müəllifləri Artsvik Minasyan, Styopa Səfəryan, Artyuş Şahbazyan, Vaqan Ovannisyan, Qaqik Gevorqyan, Ara Nranyan, Lilit Qalstyan, Ruzanna Arakelyan, Arayik Qriqoryan olmuşdur. 11 noyabr 2009-cu ildə Ermənistan hökuməti rəsmi olaraq bəyan etmi.dir ki, hazırda bu qanun layihəsinin qəbulu məqsədəuyğun deyil. Nəticədə qanun layihəsi qəbul edilməmişdir.
Bundan sonra 2 aprel 2010-cu ildə Ermənistan Respublikasının Milli Məclisinin Daimi Komitəsinin iclasında Daşnaksütyun Partiyasının deputatları ikinci dəfə olaraq "Bayramlar və yaddaqalan günlər haqqında" Ermənistan Respublikasının Qanununa əsasən 22 noyabr tarixinin rəsmi şəkildə "Ayrenatirutyun günü" elan edilməsini təklif etmişdilər. Bununla belə, 6 apreldə bu qanun layihəsi də lehinə 26 səs, əleyhinə 58 səs və bitərəf 6 səslə Ermənistan Respublikasının Milli Məclisi tərəfindən yenidən rədd edilmişdir.
Mirzə Abayev
Mirzə Abayev — milliyyətcə osetin olan ermənilər tərəfindən döyüşmüş Qarabağ müharibəsinin iştirakçısı.
Müharibədə iştirakı
Mirzə Abayev 1992-ci ildə 36 nəfərlik dəstə ilə Şimali Osetiyadan Qarabağa ermənilər tərəfdən döyüşmək üçün gəlib. Dəstə üzvlərinin 30 nəfəri osetin, digərləri isə erməni, rus və kabardinlər idi. Qarabağ döyüşlərinə qədər Abayev gürcü-osetin münaqişəsində aktiv iştirak etmişdir. İlk olaraq Monte Melkonyanın komandanlığı altında Martuni alayında döyüşlərə başlayır. Daha sonra isə milliyyətcə osetin olan əsgərlərdən ibarət dəstəyə rəhbərlik etməyə başlayır və ölümünə qədər də bu dəstənin rəhbəri olur. Öz dəstəsi ilə bir çox vacib döyüşlərdə iştirak edir. 1993-cü ildə Füzulinin işğalında iştirak edir.
Ölümü
1994-cü ildə Cəbrayıl uğrunda döyüşlərdə öldürülür. 1995-ci ildə mayor Abayev ölümündən sonra Qondarma Dağlıq Qarabağ Respublikasının mükafatı olan "Artsax Qəhrəmanı" mükafatını alır.
İnzibati ədliyyə
İnzibati ədalət — dövlət idarəetmə sistemində hüququn aliliyinə riayət olunmasına nəzarət edən ixtisaslaşmış orqanlar və ya xüsusi məhkəmələr sistemi. Dar mənada bir tərəfdən vətəndaş və ya təşkilatla digər tərəfdən dövlət orqanı arasında olan inzibati-hüquqi mübahisələrin həlli üçün xüsusi prosessual prosedurdur. Dünyanın bir çox ölkələrində belə bir sistem yaradılmışdır.
Heytəm Kenuey
Usta assasin Edvard Kenueyin oğlu olan Heytəm atasının öldürülməsindən sonra "Tampliyer Ordeni"nə qoşulur, nəticədə Şimali Amerika kolonial mərasiminin böyük ustadı olur və qitədə tampilyerlərin dominantlığının əsasını qoyur. O, özünün də xəbəri olmadan Radunhageydu, digər adı ilə Konnorun atası olur. Konnor "Assasinlər Qardaşlığı"na qoşulur və öz atasını döyüşdə öldürür.
Heytəm "Assassin's Creed III" videooyununun satışa çıxarılmasından əvvəl oyunçuları təəccübləndirmək üçün oyunçu personaj kimi reklam edilməmişdi. Həmçinin, oyunun dörddə birində onun bir assasin olduğuna inanılır. Tənqidçilər tərəfindən mübahisəli qarşılanan oğlu Konnordan fərqli olaraq, Heytəm cazibədarlığı və mürəkkəbliyinə görə təriflənir və franşizanın ən yaxşı antaqonistlərindən biri kimi qiymətləndirilir.
Yaradılması və ideya
Heytəmin bir oyunçu personaj olması mətbuatdan gizli saxlanılmış, bütün reklamların diqqət mərkəzində Konnor olmuşdur və bu fakt sadəcə istehsalçı komandaya məlum idi. "Assassin's Creed III" videooyununun yaradıcı rejissoru Aleks Huçkinson 2019-cu ildə oyuna yenidən nəzər salan zaman Heytəmin oyunun üçdə birində rol alan gözlənilməz protaqonistə çevirmək oyunçuları oyunun süjet xəttinə cəlb etmək üçün effektiv bir qərar olduğunu qeyd etmişdir. Heytəm seriyada oyunçu personaj olan ilk tampliyerdir, bu da assasinlər və tampliyerlər arasındakı mübarizəyə yeni baxış bucağı təqdim etmişdir. Bununla birlikdə, Huçkinson ekstensiv məhsul yoxlanılması üçün yetərli vaxt olmadığından oyundakı personaj arkının çox uzun alındığını əlavə etmişdir ki, bu da oyunçuların mənfi reaksiyaya səbəb olmuşdu. Seriyanın ssenaristlərindən olan Suzan Patrikə görə, onun rolunun vurğusu Heytəmin "Assassin's Creed Rogue" videooyununda tampliyerə çevrilmiş keçmiş assasin Şey Patrik Kormakın rol modeli olmasında idi, çünki hər ikisinin oxşar zəmini var idi. Əlavə olaraq, Patrik qeyd etmişdir ki, oyunun digər əsas tapşırığı Heytəmin həyatındakı bilinməyən epizodları göstərmək idi. Heytəmi səsləndirən və canlandıran Adrian Haf personaj üçün yaradılmış süjetin çox yaxşı olduğunu söyləmiş və istehsalçı komandanın ona obrazını özününküləşdirməsi üçün bədii sərbəstlik verdiyini qəbul etmişdir. Haf məhz buna görə də personajı öz ifasının, eləcə də ssenari və animasiyanın məhsulu hesab etmişdir.
Seriyanın 2020-ci ildə satışa çıxarılan buraxılışı olan "Assassin's Creed Valhalla" videooyununun süjet rejissoru Derbi MakDevit oyunda Heytəmə istinad vermək üçün fürsət tapmışdır. Bəzi fanların Heytəmin adının ərəbcə səsləndiyini qeyd etməsini əsas götürən MakDevitt "Heytəm" və ya "Haytəm" adının "Valhalla" oyununda "Gizli Olanlar"ı İngiltərəyə gətirən bir köməkçi personaja verilməsini təklif etmişdir. Bu, Edvard Kenueyə öz oğluna bu adı verməsinə əsas gətirir.
Uydurma bioqrafiya
1725-ci ildə Böyük Britaniyanın London şəhərində usta assasin Edvard Kenueyin ailəsində anadan olan Heytəm Britaniya zadəganlığının bir üzvü idi və digər uşaqlardan kənarda böyümüş, erkən yaşlarından bir assasin kimi yetişdirilmişdir, lakin bu təlimlər 1735-ci ildə atasının onun bacısını da qaçıran tampliyer sui-qəsdçilər tərəfindən öldürülməsinə qədər davam edir. Atasının qatili onun tanışı, gizli bir tampliyer olan Recinald Berç idi. Berç Heytəmin qanuni qəyyumu təyin edilir və gənc Heytəmi bacısını tapmaq üçün Avropada uğursuz bir səyahətə aparır. Heytəm burada tampliyer təlimi görür və nəticədə, 1744-cü ildə ordenə qoşulur.
1754-cü ildə Berç yoxa çıxmış bir irqə aid güclü bir artefakt olan "Adəmin parçası"nı assasinlərdən aldıqdan sonra Heytəmi On üç koloniyaya göndərir ki, orada həmin irqin məbədini tapsın və kolonial mərasiminin böyük ustadı olaraq ordenin qitədəki təsirini artırsın. Bencamin Çerç, Con Pitkern, Tomas Hiki və Çarlz Lini öz heyətinə qatan Heytəm Edvard Breddoku qətlə yetirdikdən sonra uğurlu bir şəkildə qitədə orden üçün baza yaradır, lakin varlığı iddia edilən məbədi tapa bilmir. Bu müddətdə o, özünün də xəbəri olmadan hindu qadın hamilə buraxır və Radunhageydunun atası olur.
Heytəm 1757-ci ildə bacısını axtarmağa davam etmək üçün Avropaya qayıdır. O, bacısını Osmanlıdakı kölə tacirlərindən xilas edir. Atasının qətlində Berçin əlinin olduğunu öyrəndikdən sonra Heytəm onun malikanəsinə hücum edir və Berçi öldürür, lakin özü ağır yaralanır.
Heytəm yaraları sağalandan sonra Amerikaya qayıdır və orada tampliyerlərin təsir dairəsini gücləndirir. 1758-ci ildən başlayaraq o, assasinləri qədim məbəddən uzaq tutmaq məqsədilə tampliyerlərə qoşulmuş keçmiş assasin Şey Patrik Kormak ilə əməkdaşlıq eləməyə başayır, nəticədə gəmi komandiri olan atasının baş köməkçisi və assasin yoldaşı Adevaleni Lüisburqun mühasirəsi ərəfəsində öldürür. Arktik hövzəsində məbədi axtarmaq səylərinə son verməyən assasinlərlə mübarizə aparan Heytəm və Şey regiondakı assasinlərin təşkilatını məhv edir və rəhbərləri Axilles Devenportu əlil buraxır.
Assasinləri məhv edib və tampliyerləri qitədə dominant qüvvəyə çevirdikdən sonra Heytəmin növbəti iyirmi ildəki əsas hədəfi Amerikadakı Britaniya müstəmləkə hakimiyyətini devirib tampliyer idealları əsasında formalaşmış yeni bir dövlət qurmağa çevrilir. Buna baxmayaraq, onun cəhdləri qəbiləsi Çarlz Li tərəfindən dağıdıldıqdan sonra Axilles Devenport tərəfindən assasin təlimi görmüş oğlu tərəfindən geri çevrilir. Növbəti illər ərzində Heytəmin artıq Konnor adı ilə tanına oğlu onun tanış və yoldaşlarının əksəriyyətini öldürür. Bu sui-qəsdlər ardıcıllığı Corc Vaşinqtona edilən sui-qəsd cəhdinin məsuliyyəti Konnorun boynuna atılandan və Konnorun həbs edilməsindən sonra müvəqqəti olaraq dayanır. Heytəm burada öz oğlu ilə ilk dəfə görüşür. Oğlunun önəmli bir müttəfiq ola biləcəyini anlayan Heytəm onu edam edilməkdən xilas edir. Təqribən 1780-ci ildə Heytəm öz oğlu ilə birlikdə ittifaq quraraq keçmiş tampliyer Bencamin Çerçin arxasına düşür və Amerika inqilabını davam etdirir. Heytəm öz oğlunu tampliyerə çevirə bilməyəcəyini anlayır və onun ordenə təhdid olduğunu qəbul edir. Buna görə də o, Konnoru öldürməyə çalışır, lakin 1781-ci ildə Konnora məğlub olur və öz oğlunun qucağında ölür.
Digər görünüşlər
Heytəm "Assassin's Creed III" və "Assassin's Creed Rogue" videooyunlarından başqa seriyanın digər bir neçə oyununda epizodik çıxışlar etmişdir. Atası Edvardın protaqonist olduğu "Assassin's Creed IV: Black Flag" videooyununun post-kredits səhnəsində kiçik bir uşaq kimi təsvir edilmiş, Uydurma "Abstergo Industries" şirkətinin videooyun diviziyası isə tarixdəki ən böyük tampliyer hesab edildiyindən onu tampliyer ideallarını müdafiə edən bir videooyun protaqonisti roluna uyğun görmüşdür. Bu fikir "Assassin's Creed Unity" videooyununda reallaşmışdır. Oyunun əvvəllərində Heytəmində təsvir edildiyi "The Lone Eagle" uydurma videooyununu görmək olar. Heytəm seriyadakı digər tampliyer personajlarla birlikdə 2014-cü ildə buraxılan "Assassin's Creed Memories" onlayn rol yığıla bilən kart oyununda görünür.
Qəbul
Heytəm personajı oyunçu və tənqidçilərdə müsbət fikir oyatmış, adətən qarışıq və ya mənfi qəbul edilən oğlu Konnora ziddiyyət təşkil etmişdir. "Assassin's Creed III" videooyununun nisbətən müasir resenziyasını yazan "PC Gamer" jurnalisti Kris Torsten Heytəmi yaxşı bir antaqonist adlandırmış, fəqət "ssenaristlərin Heytəmi öz süni baş qəhrəmanları Konnordan daha çox bəyəndiyi"ni müşahidə etmişdir. Buna baxmayaraq, müasir tənqidçilərin çoxu onun kimi bir tampliyerin gözlənilməz formada oyunun ilk protaqonisti olması faktının oyunu oynamayanlar öyrənməsin deyə Heytəm haqqında ətraflı hesabat verməkdən imtina etmişdir. "Assassin's Creed III" videooyununun yaradıcı rejissoru Aleks Huçkinson qeyd etmişdir ki, Heytəmin gözlənilməz bir protaqonist olması mənfi reaksiyaya səbəb olmuşdur, çünki personajın hekayə arxı çox uzun idi. Buna rəğmən, Huçkinson Heytəmin azarkeşlər arasında sevimli bir personaj olduğunu, seriyanın digər buraxılışlarına qədər gedib çıxdığını və çoxlu fiquru satdığını bildirmişdir. Bunun əksinə, "GamesRadar+" bu qərarın "cəsurcasına" olduğunu və oyunçu personajın çox kifayətləndirici formada dəyişdirildiyini əlavə etmişdir.
"IGN" Heytəmi 2012-ci ilin ən yaxşı yeni videooyun personajları siyahısına əlavə etmiş və yazmışdır ki, "heç kəs Heytəm Kenuey qədər hiyləgər, özünü görməməzliyə vuran və təmkinli deyil". "IGN Brasil" 2020-ci ildə Heytəmi franşizanın ən yaxşı ikinci antaqonisti seçmişdir. "PC Gamer" saytının bütün "Assassin's Creed" personajları üçün tərtib etdiyi siyahıda Heytəm axırıncı yerdə olan oğlunu və öz atasını keçmişdir. Siyahını tərtib edən Heytəmi Ceyms Bond ilə müqayisə etmiş və əlavə etmişdir ki, Heytəmin "amansızlığı onu oynamağı bir əyləncəyə çevirir". Seriyanın ən yaxşı on personajını sıralayan başqa bir siyahıda Heytəm yeddinci yeri tutmuş, burada onun rolunun Konnor ilə müqayisədə "möhtəşəm bir antaqonist" olmasının müsbət bir şey olduğu və Heytəmin "Assassin's Creed seriyasındakı bu günə qədər ən xarizmatik personajlardan biri" olduğu qeyd edilmişdir. Buna əlavə olaraq, Almaniya mərkəzli "GamePro" saytı Heytəmi seriyanın ən yaxşı onuncu protaqonisti seçmiş və personajın mənəvi naməlumluğu ilə mürəkkəbliyinin oyunçulara seriya tarixində ilk dəfə "Tampliyerlər Ordeni"nin təbiəti haqqında fikirləşməyinə imkan yaratdığını bildirmişdir. Eyni zamanda, "GameRevolution" Heytəmi "əslində haqlı olan videooyun supercinayətkarları" siyahısına əlavə etmişdir.
Heytəm personajının səs aktyoru olan Adrian Haf IX Britaniya Akademiyası Video Oyun Mükafatlarında canlandırdığı personaj üçün "İfaçı" kateqoriyasında "BAFTA Oyun Mükafatı"na layiq görülmüdür. Aktyor bir müsahibədə canlandırdığı personajın aldığı müsbət fan reaksiyasından bəhs etmiş, xüsusən də edilən kospleylərə toxunmuşdur.
"Comicbook.com" jurnalisti Metyu Agilar videooyunlara əsaslanan gələcək bir "Netflix" serialına hansı personajların daxil edilməli olduğunu müzakirə edərkən Heytəmi seçmiş, onun cazibədarlığı və zəmininə toxunmuş, eləcə də onu videooyun seriyasındakı ən maraqlı antaqonistlərdən biri adlandırmışdır.
Analiz
"Heavy" jurnalisti Pol Mikin müşahidə etmişdir ki, "Tampliyerlər Ordeni"nin bunu bəşəriyyətin guya özünü məhv edən təbiətinə ən yaxşı həll yolu gördüklərindən hökumətlər, maliyyə sistemi və fərdlərin gündəlik həyatına nəzarəti ələ keçirmək istəyirlər, çünki onlara görə insanlar "özlərinə etibarlı olmaq üçün çox təhlükəlidir". O, Heytəmin "Assassin's Creed III"də dediklərinə sitat gətirir. Heytəm burada irəli sürür ki, ona nəyə inanacağı və necə inanacağının deyilməsi bəşəriyyətin təbiətindədir. "PopMatters" mütəxəssisi Nik Dinikola qeyd etmişdir ki, tampliyerlər yaxşı rəhbərlər ərsəyə gətirə bilsə də, əslində onların əsas məqsədi şəxsi mənfəət naminə hakimiyyəti öz əllərində cəmləşdirməkdir. Heytəm özü "altındakıların vəziyyətinə yazığı gəlir, lakin o dəhşətli komandanın bir parçasıdır: iki zalım və bir kölə taciri". Dinikola onun ordendəki mövqeyi və mirası ilə əlaqədar olaraq "Assassin's Creed Rogue"da təqdim edilən oyundaxili propaqandaya diqqət verir. Burada iddia edilir ki, Heytəm "siyasətə və şəxsi həyata praqmatik, irq ilə korlanmış yanaşmasının müdrikliyini qiymətləndirə bilməyən nankor [assasin] oğlu tərəfindən öldürülmüşdür". Dinikolaya görə, bu tampliyerlərin öz güclərindən tarixi yenidən yazmaq və özlərini daha müsbət rolda təqdim etmək üçün istifadə etməsinin nümunəsidir.
Ortohidrogen
Ortohidrogen — H2 (dihidrogen) molekulunun hidrogen nüvəsinin maqnit oreiyantasiyasına görə fərqlənən iki növündən biri (digəri parahidrogen adlanır). Onların fiziki xassələri (məsələn, istilik tutumu) fərqlənir.
Parahidrogen
Parahidrogen— H2 (dihidrogen) molekulunun hidrogen nüvəsinin maqnit oreiyantasiyasına görə fərqlənən iki növündən biri (digəri parahidrogen adlanır). Onların fiziki xassələri (məsələn, istilik tutumu) fərqlənir.
Şirəzli
Şirəzli və ya Virayi - İranın Həmədan ostanının Əsədabad şəhristanının Mərkəzi bəxşinin ərazisinə daxil olan kənd.
Əhalisi
2016-cı ilin məlumatına görə kənddə 209 nəfər yaşayır (85 ailə).
Hənəfi Mehmed Əfəndi
Hənəfi Mehmed Əfəndi — Osmanlı alimi, müdərrisi və şeyxülislamı.
Həyatı
Naxçıvanda dünyaya gəlmişdir. Bir müddət burada təhsil gördükdən sonra İstanbula gəldi. İstanbulda müxtəlif müəllimlərdən dərslər aldı, məzun olduqdan sonra 40 axca maaşla müdərrisliyə başladı. 1625-ci ildə Təkirdağda Rüstəm Paşa mədrəsəsinə təyin edildi. Ertəsi il Osman Paşa mədrəsəsinə, iki il sonra Mehmed Paşa mədrəsəsinə, 1630-cu ildə Əsməhan Sultan mədrəsəsinə, 1631-ci ildə Sahn-ı səman mədrəsəsinə, ardından Ədirnədəki Bəyazid mədrəsəsinə və Səlimiyə mədrəsəsinə müdərris təyin olundu.
1634–1638-ci illərdə qazı olaraq Mədinədə xidmət göstərdi. Daha sonra Misir (1641–1643) və Ədirnə (1646–1647) qazısı oldu. 1648-ci ildə Anadolu qazəsgərliyinə gətirilsə də, həmin il bu vəzifədən alındı. 3 sentyabr 1651 tarixində toplanan məclisdə sədrəzəm Siyavuş Paşanın dəstəyilə şeyxülislamlığa gətirildi. Şeyxülislam möhürünü alsa da, siyasi vəziyyətin ağırlığı səbəbilə həmin gün vəzifədən alındı və Rumeli qazəsgəri seçildi. Bir il sonra Ankara qəzası iqta olaraq Mehmed Əfəndiyə bağışlandı.
Hənəfi Mehmed Əfəndi 17 iyul 1656 tarixində Xocazadə Məsud Əfəndinin yerinə şeyxülislamlığa gətirildi. Ancaq yaşlı olması və karlıq dərəcəsində olması səbəbilə bu vəzifəsində 4 ay qala bildi. 21 noyabrda vəzifədən alındı.
XVII əsrin ortalarında səltənətin yeniçəri ağalarının və Validə Kösəm Sultanın idarəsində olduğu, üləmanın dövlət işlərinə müdaxilə etdiyi illərdə qazəsgər və şeyxülislam olaraq xidmət göstərən Hənəfi Mehmed Əfəndi Sultan İbrahimin taxtdan salınması və öldürülməsi, Kösəm Sultanın qətli, Sultan IV Mehmedin cülusu hadisələrinə şahid olmuşdur. Sultan İbrahimin taxtdan salınması əsnasında şeyxülislam Əbdürrəhim Əfəndi və Qaraçələbizadə ilə birlikdə Validə Kösəm Sultana vəziyyət haqqında məlumat vermiş, Kösəm Sultanın 7 yaşındakı uşağı taxta keçirməkdə olan tərəddüdünü isə "ağılsız böyüyün səltənətindənsə, ağıllı uşağın səltənəti caizdir" deyərək aradan qaldırmışdır. Daha sonra Validə Kösəm Sultanın qətlindən sonra vəziyyətin sabitləşməsində önəmli rol oynamışdır.
Hənəfi Mehmed Əfəndi 1 oktyabr 1658-ci ildə vəfat etmiş, cənazəsi Əyyubsultandakı Lələ Mustafa Paşa türbəsinin arxasında dəfn olunmuşdur.
Qədir Aslan
Həyatı
Aslanov Qədir Təyyar oğlu Qərbi Azərbaycanda, Basarkeçər rayonunun Nərimanlı kəndində anadan olmuşdur.
BDU-nun jurnalistika fakültəsini bitirib. Sonra 20 il "Vardenis" rayon qəzetində məsul vəzifələrdə çalışıb.
1988-ci ildə məlum hadisələrlə əlaqədar olaraq Bakı şəhərinə köçməli olub və "İşıq" nəşriyyatında redaktor işləməyə başlayıb.
Qədir Aslan 7 nəfər Azərbaycan Milli Qəhrəmanlarına həsr olunmuş "Goranboy qartalları" adlı oçerklər kitabını yazmışdır. Bu kitab Azərbaycan Mətbuat Fondunun Fəxri Fərmanına layiq görülüb.
1995-ci ildən "Qızıl qələm" mükafatı laureatıdır. Azərbaycan Jurnalistlər Birliyinin üzvüdür.
Ailəsi
Şair, publisist, Azərbaycan Jurnalistlər Birliyinin üzvü, "Qızıl qələm" mükafatı laureatı Möhsün Qədiroğlunun atasıdır.
Dazıyarpaq topulqa
—  aləminin  dəstəsinin  fəsiləsinin  cinsinə aid bitki növü.
Təbii yayılması
Rusiyanın Avropa hissəsində, Qərbi və Şərqi Sibirin cənubunda, Qafqaz, Türkiyə, Çin, Monqolustanda rast gəlinir.
Botaniki təsviri
Hündürlüyü 1-1,5 m olan, düz dayanan, əyilmiş budaqlı, uzunömürlü koldur. Yumurtavari və ya lansetvari yarpaqları çox xırda, uzunluğu 3,5 sm-dək, eni 1,5 sm-dəkdir. Yarpaqların rənginin üstü boz-yaşıl, alt tərəfi açıq və ya göyümtül-yaşıldır. Mayın axırlarından təxminən 2 həftə diametri 5-7 sm, kiçik çiçək saplaqlarında 4-10 ağ çiçəkdən ibarət çətir çiçək qrupları olur. Ucunda 2-dən 5 dişiciyədək vardır. Meyvələri iyulda yetişir. 4 yaşından çiçəkləyir.
Ekologiyası
Qışa, quraqlığa davamlı, tarpağa tələbkar deyil.
Azərbaycanda yayılması
Böyük və Kiçik Qafqaz və Naxçıvan MR-da təbii halda rast gəlinir.
İstifadəsi
Qrup əkinləri yaratmaq üçün tövsiyə olunur.
Mahmud İldırım
Mahmut Yıldırım — Zaza əsilli Türk kəşfiyyatcı.
Həyatı
Dörd il sonra fərqli bir misyaya soyunub, fərqli bir adla tanılmağa başladı. Əməliyyatlarda PKK-lı kimi geyinən Mahmud Yıldırım, polis və əsgərlərin tanıması üçün "Yaşıl şərf" taxırdı. Abdulla Öcalanın öldürülməsi üçün göndərildikdən 3 ay sonra öldürməməsi əmrini alır və Yıldırımın üsyanından sonra vətən xayini elan olunmuşdur. Daha sonra ölkəni tərk edərək Şama gedir və bir daha ondan xəbər alınmır.
Ancaq qısa vaxt ərzində Yeşil, İHD başqanı Akın Birdalı öldürənlərin arxasında kı, adam olduğu ortaya çıxmışdır. Daha sonrakı məlumatlar İldırımın sağ olduğu şübhəsini yaratdı. Susurluq hesabatında da İldırıma 12 səyfəlik yer verildi.
Lalə Yusifova
Lalə Yusifova 16 oktyabr 1996-cı ildə Bakı şəhərində anadan olmuşdur. Azərbaycanın təqaüdçü bədii gimnastıdır.
Mahmud İldırım
Həyatı
Afyon türməsində Sabancı süiqəsti şübhəlilərindən DHKP-C'li Mustafa Duyar'ı Türkiyənin Şam səfirliyindən alıb gətirən timdə onunda adı olduğu sayıldı. Ancaq kəşfiyyatçıların medyaya paylaşmadığı məlumata görə Yaşılın çox adam olduğu və birdən çox adamın istifadə etdiyi kod ad olduğu bilindi.
Lalə Yusifova
Karyera
Yusifova 2009-cu ildə azyaşlılar üçün Beynəlxalq yarışlarda iştirak edib.
Mahmud İldırım
Həyatı
Mahmud İldırım isə Yaşıl kod adıyla gəzən bir süiqəstçidir. Ankarada bir barda əylənərkən dava çıxartığı üçün polis tərəfindən tutuldu və idarədə Orxan Taşanlar və kamandası tərəfindən sümükləri sınana qədər döyüldü. Yaşılı polisin əlindən alan və Mit də müalicə etdirən adamın Mehmet Eymür olduğu irəli sürülür. (Bu haqqda Necdet Pekmezcinin "Yeşil derin devletin üvey evladı" kitabından məlumat ala bilərsiz)
Əl telefonunda zəng etdiyi yerlər arasında rəsmi dövlət qürumları və Abdullah Çatlı, Sami Hoştan, Sədat Pəkər kimi adlarda var. Məsut Yılmaza Budapeşt də yumruq atanlar da İldırımın telefonundan axtarılanlar arasında iştirak edir.
Lalə Yusifova
Karyera
2012 Bədii gimnastika üzrə Berlində keçirilən "Qran-pri" turnirində iki medal qazanıb. Gürz ilə hərəkətlərin finalında 27,4 xal toplayaraq ikinci, lent ilə kombinasiyanı finalda yerinə yetirəndən sonra isə fəxri kürsünün üçüncü pilləsinə qalxıb.
2013 Buxarestdə keçirilən Dünya kubokunda bürünc medal qazanıb. O, təsnifat mərhələsini aşaraq finalda halqa ilə hərəkətlərdə 3-cü olub. Digər finalda - topla o 7-ci, çoxnövçülükdə isə 8-ci yeri tutub.
Mahmud İldırım
Həyatı
Yaşıl adının qorxuyla anılması Susurluq şəbəkəsi tərəfindən ödəniş məqsədiylə istifadə edildi. Susurluq şəbəkəsinin qorxutmaqla pul yığdığı adamları axtaran Yaşıl idi. Ömər Lütfü Topal'ın öldürülmədən qabaq pul yatırdığı Ziraat Bankası Ankara Heykəl Şöbəsindəki hesab sahibinin də Əhmət Dəmir vəsiqəsini işlədən Yaşıla aid olduğu ortaya çıxdı.
Lalə Yusifova
Xarici keçidlər
Lalə Yusifova Bədii Gimnastika Nəticələri
Mahmud İldırım
Həyatı
Musa Anter, Cem Ersever, Tarık Ümit və Behcet Cantürk olmaq üzərə bir çox oldürüldüyü bilinməyən cinayətlərdə əli olduğu deyilir.
Mahmut İldırımın izi uzun vaxtdı tapıla bilmir. Yaşayıb və ya öldüyü haqqında heç bir məlumat yoxdur.
Bakfast arısı
Bakfast arısı (Apis mellifera buckfast) — Bakfast arısı 1919-cu ildən Böyük Britaniyanın Devon şəhərindəki Bakfast abbadlığında arıçılıqla məşğul olan Karl Kehrl (1898-ci ildə Almaniyada anadan olub) tərəfindən hazırlanmış bir çox yarımnöv və onların ştamplarının çarpazı olan bal arısı cinsidir. Bakfast arısının yetişdirilməsi hazırda bütün Avropada Avropa Bakfast Arıçılar Federasiyasına (G.D.E.B.) aid olan damazlıqçılar tərəfindən həyata keçirilir. Bu təşkilat Bakfast arıları üçün Adam qardaşları dövründən yaranan bir şəcərəni saxlayır.
Mahmud İldırım
Həyatı
Mahmud Mit zabitlərindən Mehmet Eymürü atası kimi çox istəyərdi, Eymürdə onu çox istəyirdi, bəzi kürd mügənni, aktyor, iş adamlarını PKK-nı dəstəklədiyi üçün hədələmiş və bəzilərini öldürmüş, pulunu alıb buraxmışdır, bunuda dövlətin əmri ilə etmişdir, əsasda müğənni və aktyorların hədələnməsini.